જનકલ્યાણના ફાટકથી લઇને સર્વેશ્વર ચોક સુધી વોંકળા પર છત ભરીને ટુ વ્હીલ ટ્રેક અથવા તો પાર્કિંગ માટેની જોગવાઇની જરૂર હતી, પણ વોંકળા પર સાયકલ ટ્રેક બનાવી નખાયો છે. હરામ કોઇ અહીંથી સાયકલ નીકળતી હોય! ટુ વ્હીલ માટે પાર્કિંગજોગવાઇ થાય તો બજારની પાર્કિંગની સમસ્યા ઉકલે. તહેવાર પુરતુ એસ્ટ્રોન રોડ કે જાગનાથમાંથી યાજ્ઞિક રોડને લાગુ એવા અમુક રોડ વન-વે કરવામા આવે તો એપ્રોચ રોડ પર જે ટ્રાફિક સમસ્યા સર્જાય છે તે હળવી થઇ શકે છે. ખાસ કરીને એસ્ટ્રોન ચોકથી યાજ્ઞિક રોડ પરની મોબાઇલ બજારમાં જરૂરી છે. એસ્ટ્રોન ચોકમાં હાલની પે એન્ડ પાર્કિંગ વ્યવસ્થામાં બદલાવ કરીને એ જ સ્થળે ચારથી પાંચ માળનું મલ્ટીલેવલ પાર્કિંગ બનાવાય તો સમગ્ર યાજ્ઞિક રોડ પર જે વાહન પડ્યા રહે છે તેનો સમાવેશ થઇ શકે. મલ્ટીલેવલ પાર્કિંગ માટે કન્સલ્ટન્ટ રોકીને તૈયાર કરેલી ડિઝાઇન પાંચ વર્ષથી અભેરાઇએ ચડેલી છે.